નડિયાદ: શહેરમાં રખડતી ગાયોને પાંજરે પુરવાની કામગીરી દરમ્યાન નગર પાલિકાના કર્મીઓ પર હુમલાની ઘટના બની છે. આજે સવારના સમયે રખડતા પશુઓ પકડીને કર્મચારીઓ તેને અમદાવાદી દરવાજા પાસે આવેલ ડબ્બામાં લાવ્યા હતા. જ્યા કેટલાક પશુ પાલકોએ આવી પહોચી નગર પાલિકાના કર્મચારીઓ પર હુમલો કરી દેતા ૧ કર્મચારીને માથાના ભાગે ઇજા થઇ હતી. સમગ્ર બાબતે ફાયર બ્રિગેડના ઢોર વિભાગમાં કામ કરતા કર્મચારીઓ દ્વારા નડિયાદ ટાઉન પોલીસ મથકે ફરિયાદ નોધાવવામાં આવી છે.